

**Udruga sudaca za mladež,**

**obiteljskih sudaca i stručnjaka**

**za djecu i mladež**

**ZAPISNIK SA REDOVNE SKUPŠTINE**

Kaptol 27, Zagreb,

Udruge sudaca za mladež obiteljskih sudaca i stručnjaka za djecu i mladež

/16. skupština / održane u živo i putem *zoom* platforme

dana 13. veljače 2024. godine.

Skupštinu je sazvala predsjednica Udruge sukladno Statutu udruge.

Od ukupno aktivnog broja članova Udruge / 24 člana koji su platili članarinu za 2024. godinu/ prisutno je 15 članova. Utvrđen je kvorum te Skuština može punovažno odlučivati jer je prisutna natpolovična većina članova.

U radno tijelu Skupštine, za zapisničara se bira Irena Cajner Mraović i za ovjerovitelja zapisnika Indira Kartal.

Predložen je i jednoglasno usvojen dnevni red:

1. Izviješće o radu za 2023. god
2. Financijsko izvješće za 2023. god
3. Izmjene i dopune statuta.
4. Prijedlog kandidata za člana upravnog odbora i dopredsjednika te kao osobu za zastupanje udruge.
5. Glasanje i izbor kandidata za upravni odbor USZM
6. Plan rada i financijski plan za 2024. god
7. Razno

**Ad. 1**

Članica savjetodavnog tijela Matea Babić podnosi izvještaj o radu Udruge, navodeći da su održani stručni skupovi, realizirana je aktivnosti objave na web stranici udruge, održane su sjednice upravnog odbora i savjetodavnog vijeća te aktivnosti vezano za partnerstva s drugim institucijama i udrugama. Izvješće je objavljeno i vidljivo na web stranici udruge.

**Ad. 2.**

Tajnica Snježana Pavlin za USZM podnosi izvještaj, pa izvješćuje da udruga koristi usluge knjigovodstvenog servisa PDS d.o.o., koje vodi dvostruko knjigovodstvo i shodno tome uredno podnosi Ministarstvu financija izvještaj. Izvršili smo redovnu inventuru Udruge uz pomoć knjigovodstvenog servisa.

STANJE 1.1.2023. 9.019,14 EUR

UPLAĆENO 375 EUR ČLANARINE

3.429,06 EUR NATJEČAJ I PLAĆENE EDUKACIJE

UKUPNO 3.804,07 EUR

ISPLAĆENO 162,95 EUR BANKA

990,45 EUR KNJIGOVODSTVO

2.314,42 EUR PROJEKTI, HONORARI, OPREMA

273 EUR PROMIĐBA

UKUPNO 3.740,82 EUR

STANJE 31.12.2023. 9.082,39 EUR

**Ad. 3.**

Predložene su izmjene i dopune Statuta i to članaka 7, 15, 16, 24 i 30 dok se briše članak 25. a kako je dostavljeno u pismenom obliku prijedloga o izmjenama i dopunama statuta.

Obrazloženo je po predsjednici udruge i članici udruge Sanji Risek da se treba omogućiti rad i on line i hibridno. Rizničar u udruzi nije potreban jer imamo računovodstvo te tajnik obavlja administrativne poslove i poslove vezano za rad računovodstva.

Jednoglasno prihvaćene izmjene i dopune.

**Ad 4. i 5.**

Ispred upravnog odbora Irena Cajner Mraović iz razloga što je članica upravnog odbora Irena Kvaternik zatražila da se premjesti u savjetodavno i zamjenica Kokić Tijana da ne može više biti dopredsjednica zbog velikog broja svojih obveza, predlaže Mateu Babić u upravni kao dopredsjednicu te da zastupa udrugu. Također Renatu Pražetinu Kaleb predlaže u upravno tijelo.

U javnom glasovanju jednoglasno su izabrane u Upravni odbor Udruge: Matea Babić i Renata Pražetina Kaleb. Matea Babić izabrana za dopredsjednicu, koja ima pravo zastupati udrugu. Također jednoglasno je utvrđeno da Irena Kvaternik prestaje biti član upravnog odbora i postaje člana savjetodavnog tijela. Kokić Tijana, jednoglasno je utvrđeno da, prestaje biti član upravnog odbora.

**Ad.6.**

Sukladno odluci Upravnog odbora i Savjetodavnog vijeća, planiramo u ovoj godini održati 3-5 stručnih skupova na temu prava djece. USZM će pratiti javnu realizaciju prava djece i shodno tome reagirati javnim stavom i objavama.

Nastavljamo projektnu suradnju s Udrugom Pragma, HO zajednica Susret, Centrom za nestalu i zanemarenu djecu i Ženskom sobom, a otvoreni smo i u odnosu na nova partnerstva.

U cilju osiguranja osnovnih sredstava za rad Udruge, motivirati ćemo članove Udruge da redovito plaćaju članarinu, pokušat ćemo djelovati na stručnjake da se učlane u ovu udrugu, a također pratiti i javljati se na natječaje Grada, Ministarstava i EU. Planiramo daljnju provedbu Stop programa.

**Ad 7.**

Predložene su javne tribine nakon zakazane o odgojnim ustanovama, na temu: vještačenja žrtve djeteta u kaznenim predmetima i posebni skrbnik za dijete.

U Zagrebu, 13. veljače 2024.

Zapisničarka: Za ovjeru zapisnika:

Irena Cajner Mraović Indira Kartal